ส่ง อานนท์-ไมค์ ฝากขังรอบ 2 เพนกวิน พาม็อบฮือ บีบปล่อยตัวเที่ยงนี้
ตำรวจ สน.ห้วยขวาง คุมตัว อานนท์-ไมค์ ระยอง ส่งศาลอาญา ฝากขังรอบ 2 มวลชนแห่ให้กำลังใจ ฝ่าแนวกั้น ตร.ขอจับมือชุลมุน เพนกวิน มวลชน ฮือหน้าศาล บีบกดดันปล่อยตัวทั้ง 2 ก่อนเที่ยง หวิดวุ่น มวลชนฝ่าแนวรั้ว จนท.ยื้อยุดฉุดกระชากแผงเหล็กเมื่อวันที่ 8 ส.ค.63 ที่ สน.ห้วยขวาง ตำรวจได้นำตัว นายอานนท์ นำภา ทนายความศูนย์ทนายเพื่อสิทธิมนุษยชน หนึ่งในทีมทนายความของนักศึกษาขบวนการประชาธิปไตยใหม่ และ นายภาณุพงศ์ จาดนอก หรือ ไมค์ ระยอง แกนนำเยาวชนตะวันออกเพื่อประชาธิปไตย ส่งศาลอาญาเพื่อฝากขังอีกครั้ง หลังเย็นวานนี้ (7 ส.ค.) พนักงานสอบสวนคุมตัวผู้ต้องหาทั้ง 2 คน ไปขออำนาจศาลอาญาฝากขังในคดียุยงปลุกปั่น ตามมาตรา 116 และข้อหาอื่นๆ รวม 7 ข้อหา จากการร่วมชุมนุมกับเยาวชนปลดแอก เมื่อวันที่ 18 ก.ค.ที่ผ่านมาแต่เนื่องจากเจ้าหน้าที่ได้นำตัวผู้ต้องหามาส่งศาลนอกเวลาทำการ โดยศาลพิจารณาแล้วเห็นว่า ตำรวจคุมตัวผู้ต้องหามาฝากขังหลังเวลา 16.30 น. ประกอบกับงานฝากขังของศาลลงเวลารับคำร้องฝากขังเวลา 16.45 น. ซึ่งเกินเวลาทำการจริง ศาลจึงคืนคำร้องฝากขังของพนักงานสอบสวน และให้พนักงานสอบสวนรับตัวผู้ต้องหากลับไป เนื่องจากยังคงอยู่ในความควบคุมของเจ้าหน้าที่ตำรวจตามกฎหมาย ที่ให้อำนาจควบคุมตัวผู้ต้องหา 48 ชั่วโมงหลังจับกุม จึงได้นำมาควบคุมตัวอยู่ ที่ สน.ห้วยขวาง เมื่อคืนนี้ผู้สื่อข่าวรายงานบรรยายกาศ ที่ สน.ห้วยขวาง เมื่อเช้าที่ผ่านมา มีประชาชนเดินทางมาให้กำลังใจ นายอานนท์ และ นายภาณุพงศ์ จำนวนมาก จากนั้นเวลา 08.06 น. เจ้าหน้าที่ตำรวจได้วางกำลังเป็นแนวยาว เพื่อนำตัว นายอานนท์ และ นายภาณุพงศ์ ขึ้นรถตู้ตำรวจนำตัวไปส่งศาลอาญา ระหว่างนั้นได้เกิดการชุลมุนเล็กน้อยกับประชาชน ที่พยายามเดินฝ่ากำลังเจ้าหน้าที่เข้ามา เพื่อขอจับมือและให้กำลังใจทั้ง 2 คนต่อมาเวลา 09.00 น. ผู้สื่อข่าวรายงานบรรยากาศหน้าศาลอาญา มีกลุ่มมวลชนราว 200 คน มารวมตัวกันที่หน้าศาลอาญา โดยมี นายพริษฐ์ ชิวารักษ์ หรือ เพนกวิน นักศึกษามหาวิทยาลัยธรรมศาสตร์ และแกนนำเยาวชนปลดแอก เป็นแกนนำในการสื่อสารกับมวลชน โดยมีการพูดในเชิงต่อรอง เพื่อให้ศาลอาญาปล่อยตัว นายอานนท์ และ นายภาณุพงศ์ ก่อนเที่ยงวันนี้ โดยมวลชนต่างส่งเสียงโห่ร้องดังกึกก้องและปรบมือเป็นระยะๆต่อมาเวลา 10.20 น. เพนกวิน ปลุกมวลชนให้มายืนอออยู่ที่ริมรั้วหน้าบันไดศาลอาญา เจ้าหน้าที่ตำรวจวางแผงเหล็กกั้นไว้ก่อน ก่อนสื่อสารให้ทุกคนพยายามฝ่าแนวรั้วของเจ้าหน้าที่เข้าไปภายในอาคารศาลอาญา โดยเจ้าหน้าที่นำป้ายข้อกำหนดของศาลอาญาเรื่องการประพฤติตัวให้เรียบร้อยในบริเวณศาล หากกระทำผิดข้อบังคับจะเข้าข่ายความผิดละเมิดอำนาจศาล แต่มวลชนไม่ฟังก่อนเกิดการยื้อยุดฉุดกระชากแผงเหล็ก แต่ไม่มีความรุนแรง โดยมี นายคารม พลพรกลาง ส.ส.บัญชีรายชื่อพรรคก้าวไกล มาคอยเจรจาให้มวลชนอยู่ในความสงบ
ตำรวจ สน.ห้วยขวาง คุมตัว อานนท์-ไมค์ ระยอง ส่งศาลอาญา ฝากขังรอบ 2 มวลชนแห่ให้กำลังใจ ฝ่าแนวกั้น ตร.ขอจับมือชุลมุน เพนกวิน มวลชน ฮือหน้าศาล บีบกดดันปล่อยตัวทั้ง 2 ก่อนเที่ยง
ทนายอานนท์,ไมค์ ระยอง,จับทนายอานนท์,ฝากขัง,เพนกวิน,ศาลอาญา,ข่าวทั่วไป